7. ΑΝΑΓΚ. ΝΟΜΟΣ 110 της 7/15 Σεπτ. 1936 (ΦΕΚ Α΄ 398) Περί χορηγήσεως άρτου εις εργαζομένους εις έργα οδοποιϊας συνοριακών τομέων απόρους χωρικούς. Άρθρον μόνον.-Επιτρέπεται η εις βάρος των πιστώσεων του υπουργείου Στρατιωτικών χορήγησις μιας μερίδος άρτου ημερησίως εις έκαστον των απόρων χωρικών των εργαζομένων εις έργα οδοποιϊας, βάσει των υπό των κοινοτήτων καταρτιζομένων πινάκων αναγκαστικής προσωπικής εργασίας, περιλαμβανόμενα εις το οδικόν δίκτυον των συνοριακών τομέων και εκτελούμενα μερίμνη των οικείων διοικήσεων φρουρίων. Δια διαταγών του επί των Στρατιωτικών υπουργού καθορισθήσονται αι λεπτομέρειαι της εφαρμογής του παρόντος. 